section_heading: Životopis
paragraph_text: Najpoznatiju postavu Duran Durana činili su Nick Rhodes (klavijature), John Taylor (bas-gitara), Roger Taylor (bubnjevi), Andy Taylor (gitara) te Simon Le Bon (vokal). (Neobično je zamijetiti da tri Taylora nisu u nikakvu srodstvu.) Sastav je danas isti, no bez Andyja Taylora. Sastav je često trpio promjene u sastavu i u dva navrata je funkcionirao kao trio; između 1986. i 2001. gitaru je svirao Warren Cuccurullo, a od 1989. do 1991. godine bubnjar sastava je bio Sterling Campbell.